รัฐบาลไทย-ข่าวทำเนียบรัฐบาล-สอศ.เปิดโครงการผลิตสื่อการเรียนรู้และฝึกทักษะภาษาอังกฤษเพื่อการสื่อสาร เพื่อก้าวสู่อาชีพ
วันจันทร์ที่ 31 กรกฎาคม 2560
สอศ.เปิดโครงการผลิตสื่อการเรียนรู้และฝึกทักษะภาษาอังกฤษเพื่อการสื่อสาร เพื่อก้าวสู่อาชีพ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดโครงการ "ผลิตสื่อการเรียนรู้และฝึกทักษะภาษาอังกฤษการสื่อสาร เพื่อก้าวสู่อาชีพ"
ข่าวสํานักงานรัฐมนตรี405/2560
สอศ.เปิดโครงการผลิตสื่อการเรียนรู้และฝึกทักษะภาษาอังกฤษเพื่อการสื่อสารเพื่อก้าวสู่อาชีพ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดโครงการ"ผลิตสื่อการเรียนรู้และฝึกทักษะภาษาอังกฤษการสื่อสารเพื่อก้าวสู่อาชีพ" เมื่อวันจันทร์ที่ 31 กรกฎาคม 2560 ที่โรงแรมตรัง กรุงเทพ โดยมีนายสุเทพ ชิตยวงษ์ เลขาธิการคณะกรรมการการอาชีวศึกษา, ผู้บริหารสํานักงานคณะกรรมการการอาชีวศึกษา ตลอดจนผู้บริหารสถาบันการอาชีวศึกษา ครู อาจารย์ บุคลากร และนักเรียนนักศึกษา เข้าร่วมโครงการ
นพ.ธีระเกียรติ เจริญเศรษฐศิลป์กล่าวว่า การจัดโครงการผลิตสื่อการเรียนรู้และฝึกทักษะภาษาอังกฤษการสื่อสารเพื่อก้าวสู่อาชีพ ในครั้งนี้ ถือเป็นวันประวัติศาสตร์อีกวันหนึ่งเกี่ยวกับการพัฒนาทักษะภาษาอังกฤษให้กับครู อาจารย์ บุคลากร นักเรียนและนักศึกษาอาชีวศึกษา ซึ่งจะเห็นได้จากการดําเนินโครงการและการจัดกิจกรรมที่มีการเปลี่ยนแปลงอย่างก้าวกระโดดเกี่ยวกับการพัฒนาทักษะภาษาอังกฤษของอาชีวศึกษา เพราะต้องยอมรับในความเป็นจริงว่าภาพรวมทักษะภาษาอังกฤษของเด็กไทยยังไม่ดีทั้งประเทศ
ในส่วนของนักเรียนนักศึกษาอาชีวศึกษานั้น ไม่จําเป็นต้องเรียนภาษาอังกฤษทั่วไป (General English)เหมือนผู้เรียนสายสามัญ และไม่จําเป็นต้องเรียนไวยากรณ์หรือคําศัพท์ภาษาอังกฤษที่ลึกซึ้งแต่ทักษะภาษาอังกฤษที่ผู้เรียนอาชีวศึกษาควรรู้ คือ"คําศัพท์หรือสํานวนภาษาอังกฤษที่ใช้ในการสื่อสาร และการทํางานในสาขาของตน"เช่น คนที่เรียนสาขาการโรงแรมก็จําเป็นต้องรู้จักคําศัพท์และสํานวนที่ใช้ในการประกอบอาชีพด้านการโรงแรม เช่น ช้อนกลาง ซึ่งใช้คําว่า serving spoonsหรือพนักงานจะสอบถามแขกของโรงแรมว่าต้องการไปห้องน้ําหรือเปล่า ก็สามารถใช้Do you want to wash yourself?เป็นต้น
สําหรับการดําเนินงานตามโครงการนี้ แยกเป็น 2 ส่วน คือการผลิตสื่อการเรียนรู้และฝึกทักษะภาษาอังกฤษการสื่อสารเพื่อก้าวสู่อาชีพ(Echo VE)และการจัดโครงการฝึกอบรมเชิงปฏิบัติการพัฒนาทักษะภาษาอังกฤษการสื่อสารเพื่อก้าวสู่อาชีพ (Vocational English Camp)
ด้านการผลิตสื่อการเรียนรู้Echo VEสอศ.ได้ร่วมกับภาคเอกชนสร้างแอพพลิเคชั่น Echo VE ซึ่งเป็นวิธีการที่ดีที่สุดสําหรับการเรียนภาษาอังกฤษในโลกสมัยใหม่ โดยแอพพลิเคชั่น Echo VE มีพื้นฐานมาจากแอพพลิเคชั่น Echo English ที่มีการใช้งานอย่างแพร่หลายแม้กระทั่ง พล.อ.ประยุทธ์ จันทร์โอชา นายกรัฐมนตรี ได้ดาวน์โหลดแอพพลิเคชั่น Echo English ไปใช้งานเช่นกันด้วยนอกจากนี้ แอพพลิเคชั่น Echo VE จะช่วยวิเคราะห์การออกเสียงภาษาอังกฤษของผู้ใช้งานว่าสามารถออกเสียงภาษาอังกฤษได้อย่างถูกต้องร้อยละเท่าไร ตลอดจนมีบทเรียนและเนื้อหาที่ใช้ในการฝึกฝนทักษะภาษาอังกฤษได้ครบทั้งการฟัง การพูด การอ่าน และการเขียน ซึ่ง สอศ. จะขยายผลการจัดกิจกรรมนี้ไปยังสถาบันอาชีวศึกษาทั่วประเทศภายในปีนี้ เพื่อให้ครู บุคลากร และเด็กทุกคนได้มีโอกาสพัฒนาทักษะภาษาอังกฤษของตนเอง และจะนําเสนอผลการจัดโครงการนี้ให้นายกรัฐมนตรีรับทราบ เนื่องจากนายกรัฐมนตรีให้ความสําคัญในการพัฒนาทักษะภาษาอังกฤษของอาชีวศึกษาเป็นอย่างมาก หากการใช้งานแอพพลิเคชั่น Echo VE ประสบผลสําเร็จ ก็มีแนวทางที่จะสนับสนุนให้คนที่ทํางานและต้องการพัฒนาทักษะภาษาอังกฤษ สามารถใช้งานแอพพลิเคชั่นดังกล่าวได้เช่นกันด้วย
การฝึกอบรมเชิงปฏิบัติการพัฒนาทักษะภาษาอังกฤษ (Vocational English Camp)สอศ.ได้กําหนดแผนงานในการจัดฝึกอบรมภาษาอังกฤษแบบเข้ม Boot Camp ให้กับครูและบุคลากรด้านอาชีวศึกษาจํานวน 10 รุ่น รุ่นละ 200 คน รวมทั้งสิ้น 2,000 คนรวมทั้งการจัดทํา e-Learning สําหรับนักเรียนนักศึกษาอาชีวศึกษา
นพ.ธีระเกียรติ ได้กล่าวย้ําถึง"วิธีการแก้ปัญหาเกี่ยวกับการเรียนภาษาอังกฤษ"ด้วยว่า
ภาษาอังกฤษยาก: ในการจะทําอะไรก็ตาม สิ่งสําคัญที่สุดอันดับแรก คือ เราต้องเริ่มที่ "ความคิด" ของเราเองก่อน เพราะหากเราเริ่มต้นคิดว่าปัญหานั้นยาก ก็จะมองดูว่าเรื่องนั้นเป็นเรื่องยาก ดังนั้น จึงอย่าไปคิดว่าภาษาอังกฤษยาก เพราะหากเราคิดว่ายากก็เท่ากับว่าเราแพ้ไปครึ่งหนึ่งแล้ว แต่ในความเป็นจริงแล้ว ทุกอย่างนั้นง่าย แม้ว่าจะทําไม่ได้ก็ยังง่ายอยู่ เพียงแต่เรายังทําไม่ได้เท่านั้นเอง
น่าเบื่อ:สิ่งที่จะเอาความชนะความน่าเบื่อได้ คือ การมีสมาธิ เมื่อเรามีสมาธิก็จะมีความรักที่จะทําในสิ่งนั้น และแน่นอนที่สุดคือบทเรียนและเนื้อหาในแอพพลิเคชั่น Echo VE มีความสนุกและไม่น่าเบื่ออย่างแน่นอน
ค่าเรียนแพง: แอพพลิเคชั่น Echo VE ไม่มีค่าใช้จ่าย สามารถใช้ได้ฟรี ใช้ได้ทุกที่ทุกเวลา เพียงดาวน์โหลดแอพพลิเคชั่นมาใช้งาน ทําให้ขจัดปัญหาเรื่องค่าใช้จ่ายในการเรียนภาษาอังกฤษที่มีราคาสูงได้
เรียนไปก็ไม่ได้ใช้:ที่ผ่านมาอาจจะเรียนภาษาอังกฤษแล้วไม่ได้นําไปใช้งาน แต่ขณะนี้เป็นความจําเป็นที่จะต้องนํามาใช้เพื่อความก้าวหน้าในสายอาชีพ เพราะภาษาเป็นสิ่งที่จําเป็นต้องใช้ หากไม่ใช้จะทําให้ทักษะที่มีอยู่ถดถอย
ดังนั้น นักเรียนนักศึกษาที่เข้าร่วมโครงการนี้ ถือเป็นรุ่นบุกเบิกในการพัฒนาภาษาอังกฤษสําหรับอาชีวศึกษายุคใหม่ จึงขอให้ทุกคนตั้งใจ เรียนรู้ และพัฒนาตนเองตลอดระยะเวลาการอบรม เพราะถือเป็นโอกาสดี และขอให้ช่วยขยายผลไปยังเพื่อนที่ไม่ได้เข้ารับการอบรมด้วย
นายสุเทพ ชิตยวงษ์กล่าวว่า โครงการผลิตสื่อการเรียนรู้และฝึกทักษะภาษาอังกฤษการสื่อสารเพื่อก้าวสู่อาชีพ มีการดําเนินงาน 2 กิจกรรม คือ
การจัดจ้างผลิตสื่อการเรียนรู้และฝึกทักษะภาษาอังกฤษการสื่อสาร เพื่อก้าวสู่อาชีพ (Echo VE)มีวัตถุประสงค์เพื่อผลิตสื่อการเรียนรู้ภาษาอังกฤษการสื่อสารเพื่อก้าวสู่อาชีพ ซึ่งประกอบด้วยเนื้อหา 9 หมวดวิชาได้แก่ เกษตรกรรม คหกรรม เทคโนโลยีสารสนเทศและการสื่อสาร เกษตรประมง พาณิชยกรรม ศิลปกรรม อุตสาหกรรม อุตสาหกรรมท่องเที่ยว และอุตสาหกรรมสิ่งทอ ด้วยการประยุกต์ใช้เทคโนโลยีสารสนเทศ และแอพพลิเคชั่นสําหรับสมาร์ทโฟนและแท็บเล็ต โดยมีกลุ่มเป้าหมายคือ ครู บุคลากร นักเรียน และนักศึกษา สังกัดสํานักงานคณะกรรมการการอาชีวศึกษา (สอศ.)
การจัดโครงการฝึกอบรมเชิงปฏิบัติการพัฒนาทักษะภาษาอังกฤษการสื่อสาร เพื่อก้าวสู่อาชีพ (Vocational English Camp)ซึ่งจะดําเนินการใน 5 ภาค จํานวน 10 รุ่น รุ่นละ 200 คน รวมทั้งสิ้น 2,000 คนได้แก่ ภาคตะวันออกและกรุงเทพมหานคร จํานวน 2 รุ่น ที่จังหวัดชลบุรี, ภาคเหนือที่จังหวัดเชียงใหม่ จํานวน 2 รุ่น, ภาคตะวันออกเฉียงเหนือที่จังหวัดสุรินทร์ จํานวน 3 รุ่น และภาคใต้ที่จังหวัดนครศรีธรรมราช จํานวน 2 รุ่น สําหรับการฝึกอบรมในครั้งนี้ที่โรงแรมตรัง กรุงเทพ เป็นการดําเนินการของภาคกลาง รุ่นที่ 1 ระหว่างวันที่ 31 กรกฎาคม-1 สิงหาคม 2560 และรุ่นที่ 2 ระหว่างวันที่ 2-3 สิงหาคม 2560
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ